stanford-oval/wikipedia huggingface dataset:
הוריקן מריה
הערות שוליים

1 2  How Puerto Rico's death toll climbed from 64 to 2,975 in Hurricane Maria אתר CNN, 29 באוגוסט 2018
↑  עמרי נחמיאס‏, מחקר קובע: 4,645 בני אדם נהרגו לפני בהוריקן מריה בפוארטו ריקו, באתר וואלה, 30 במאי 2018
↑  שמות ההוריקנים הארווי, מריה, אירמה הוצאו לגמלאות רשמית, עיתון USA Today, דויל רייס, 12 באפריל 2018
| עשרת ההוריקנים החזקים ביותר באוקיינוס האטלנטי> דירוג.דירוג | עשרת ההוריקנים החזקים ביותר באוקיינוס האטלנטי> הוריקן.הוריקן | עשרת ההוריקנים החזקים ביותר באוקיינוס האטלנטי> עונה.עונה | עשרת ההוריקנים החזקים ביותר באוקיינוס האטלנטי> לחץ אטמוספירי.מיליבר | עשרת ההוריקנים החזקים ביותר באוקיינוס האטלנטי> לחץ אטמוספירי.מ"מ כספית | עשרת ההוריקנים החזקים ביותר באוקיינוס האטלנטי> . |
| --- | --- | --- | --- | --- | --- |
| 1 | הוריקן וילמה | עונת ההוריקנים האטלנטית 2005 | 882 | 661.67 |  |
| 2 | הוריקן גילברט | עונת ההוריקנים האטלנטית 1988 | 888 | 666.24 |  |
| 3 | ההוריקן של יום העבודה | עונת ההוריקנים האטלנטית 1935 | 892 | 669.04 |  |
| 4 | הוריקן ריטה | עונת ההוריקנים האטלנטית 2005 | 895 | 671.32 |  |
| 5 | הוריקן אלן | עונת ההוריקנים האטלנטית 1980 | 899 | 674.37 |  |
| 6 | הוריקן קמיל | עונת ההוריקנים האטלנטית 1969 | 900 | 675.13 |  |
| 7 | הוריקן קתרינה | עונת ההוריקנים האטלנטית 2005 | 902 | 676.66 |  |
| 8 | הוריקן מיץ' | עונת ההוריקנים האטלנטית 1998 | 905 | 678.94 |  |
| 8 | הוריקן דין | עונת ההוריקנים האטלנטית 2007 | 905 | 678.94 |  |
| 10 | הוריקן מריה | עונת ההוריקנים האטלנטית 2017 | 908 | 680.97 |  |
| --- | --- |
בקרת זהויות :  NLI: 987012408562605171  LCCN: sh2018001243
מדידה וציון של זמן

המחשת חודש אוגוסט בספר השעות של ז'אן דוכס ברי מהמאה ה-15: בקדמת התמונה האצילים יוצאים לציד, במרכז - הפועלים רוחצים בנהר, בחלק העליון - קציר בשדות שלפני הטירה
בין הערביים
לפנות בוקר בסהרה
התודעה מסוגלת להשיג זמן בהתאם ליחידות מידה וציוני זמן מסוימים. יחידות זמן טבעיות הן יחידות מידה הקשורות לטבע עצמו, לתנועת כדור הארץ. מלבד אלו, קיימות יחידות זמן מלאכותיות, אשר נוצרו על ידי האדם לצורכי ארגון יעיל של הזמן.
יחידות וציוני הזמן הטבעיים העיקריים הם:
עידן: זמן המסכם תהליך היסטורי מקיף. אירועים שונים בהיסטוריה הגאולוגית של כדור הארץ משמשים לחלוקתו של גיל כדור הארץ ליחידות זמן גאולוגיות. יחידת הזמן הגאולוגית הגדולה ביותר היא עידן על. עידני העל מחולקים לעידנים, כל עידן מחולק לתורים, כל תור מחולק לתקופות וכל תקופה מחולקת לגילים. כמו כן נעשה שימוש ביחידה למ"ש.
שנה: זמן הקפה אחת של כוכב לכת את השמש, ובפרט זמן הקפה של כדור הארץ את השמש (בקירוב 365 יממות).
עונה: חלק של שנה המוגדר על-פי מזג אוויר דומה. בשנה קיימות ארבע עונות.
חודש: חלוקה של שנה ל-12 חלקים (כמעט שווים באורכם), או זמן מחזור של הירח (בקירוב 30 יממות).
שבוע: שבע יממות, בקירוב רבע ממחזור הירח.
יממה: זמן סיבוב אחד של כוכב לכת סביב צירו, ובפרט זמן סיבוב של כדור הארץ סביב צירו.
יום: זמן האור ביממה.
לילה: זמן החושך ביממה.
אשמורת: שליש הלילה.
ביטויים בשפה לחלקים ביממה :
לפנות בוקר או שחר: התפר בין סוף הלילה לתחילת היום.
בוקר: זמן תחילת היום.
לפני הצהריים: זמן התפר בין תחילת היום לאמצעו.
צהריים: זמן אמצע היום.
אחר (וגם אחרי) הצהריים: זמן התפר בין אמצע היום לסופו.
לפנות ערב: הזמן הסמוך לשקיעת החמה, לערב
בין הערביים (או ערביים), בין השמשות: הזמן שבין שקיעת החמה ליציאת הכוכבים
ערב: זמן סוף היום.
חצות: אמצע הלילה (השעה 24:00 או 00:00)
יחידות וציוני הזמן המלאכותיים העיקריים הם:
אלף: 1,000 שנים.
מאה: 100 שנים.
יובל: 50 שנים. נפוץ גם השימוש במונח "חצי יובל" לתיאור 25 שנים.
עשור: 10 שנים.
שעה: החלק ה-24 של היממה.
דקה: החלק ה-60 של השעה.
שנייה: החלק ה-60 של הדקה.
מעלות השנייה: החלק ה-60 של השנייה, החלק ה-3,600 של השנייה וכו'.
עשירית ומאית השנייה: החלק ה-10 וה-100 של השנייה (בהתאמה).
ההבדל המרכזי בין יחידות הזמן הטבעיות למלאכותיות, הוא שיחידות הזמן הטבעיות עשויות להיות קבועות ומצויות במציאות הממשית, ולכן בלתי ניתנות להשלכה על פרק זמן לא מקורי, בעוד שהיחידות המלאכותיות אינן קיימות בפועל, ולכן ניתנות להשלכה על פרק זמן כלשהו.
לדוגמה, שנת שמש (יחידת מידה טבעית), מתארת ארבע עונות. על כן, שנה טבעית נמדדת לעולם מתחילת עונה מסוימת, ועד תחילת אותה עונה במחזור העוקב. לעומת זאת, שעה ניתנת להשלכה על כל פרק זמן, ואינה מחייבת אחיזה במציאות.
בהתאם להגדרה זו, ניתן לעשות שימוש גם ביחידות זמן טבעיות כמו במלאכותיות. בדוגמה הקודמת, שנה עשויה להיות גם יחידת מידה של 365 ימים, בלא משמעות לעונות המסוימות אותן היא כוללת.
יחידות הזמן הטבעיות פנימיות לאדם, שכן מבחינה ביולוגית וחווייתית הוא מותאם למהלכן. לעומתן, יחידות הזמן המלאכותיות עשויות להיות חיצוניות לאדם, שכן הוא נדרש לאמצן באופן שרירותי, שאינו נגזר מחוויית הטבע.
לדוגמה, אדם מסוגל לחוש את מעבר היממה, היום והלילה, על פי הראות (אור\חושך) והעייפות. עם זאת, הוא אינו מסוגל לחוש באופן טבעי משכה של שעה, שכן היא אינה מוגדרת באופן ביולוגי.
אמצעי המדידה

על מנת לחוש את מעבר הזמן, קיימים אמצעי חישה המסוגלים למדוד אותו. האמצעי הראשון בו נמדד הזמן, המצוי בבני אדם ובחיות אחרות, הוא השתנות הטבע באופן מחזורי. כל יחידות המידה הטבעיות ניתנות למדידה באמצעות צפייה בגורמי טבע שונים, ובעיקר בגרמי השמיים.
מלבד התבוננות בטבע, קיימים מנגנונים ביולוגיים פנימיים המסוגלים לסייע במדידת זמן. מנגנונים אלו מכונים על-פי רוב שעון ביולוגי, ומסוגלים לציין שעות מסוימות ביום (לעיתים בדיוק מפתיע), מעבר של חודשי השנה, ומעבר של שנים במשך חייו של המודד. השעון הביולוגי הוא בחלקו מולד, ובחלקו נרכש עקב הרגלים (כדוגמת אדם המתעורר באופן אוטומטי בשעה מסוימת).
למרות שאמצעי מדידה אלו לעיתים קרובות מדויקים ביותר בפני עצמם (מלבד חילופי העונות), לרוב מתקשה האדם באומדן מדויק של הזמן על-פיהם, שכן הבחנתו מוגבלת (בעלי חיים מסוימים מסוגלים לחישה מדויקת יותר של הזמן על בסיס התבוננות בטבע וחישת מנגנוניהם הפנימיים).
סיבה זו הצטרפה לסיבה אחרת, והיא הצורך של בני האדם במדידת זמן מלאכותית. סיבות אלו הביאו לכך שהאדם יצר לעצמו כלי מדידת זמן, המציינים את מעבר הזמן באופן מדויק יחסית ובמאמץ קל ביותר. כלים אלו מנוונים את יכולת האדם להתבסס על מדידת זמן טבעית יותר, ועל-כן מגבירים את השימוש בהם.
אמצעי מדידת הזמן הידועים הם:
שעון: למדידת שעות, דקות, שניות וחלקי השנייה.
לוח שנה: למדידת ימים, שבועות, חודשים ושנים.
ראו גם

היסטוריה של השעונים
מושג הזמן בתרבות הודו
רשימת מידות, שיעורים ומשקלות בהלכה#מידות זמן
השעון האסטרונומי בפראג
בית קפה

.
"רחוב בתי הקפה, ירושלים" בציור של הארי פן (Fenn), סביבות 1880
"מוזיאון עץ הקפה", לייפציג, גרמניה
בית קפה (או קפה בסלנג) הוא מקום הסעדה שבו מגישים בעיקר קפה, תה, מאפים וגם מאכלים קלים, ומכאן שמו. ישנם בתי קפה המתמקדים רק במשקאות ובאוכל קל, וישנם בתי קפה הדומים למסעדות, ומציעים מגוון מאכלים חמים, ולפעמים גם אלכוהול.
בהרבה בתי קפה בארצות ערב, מציעים לסועדים נרגילות, כדי לעשן טבק. במקומות שבהם סמים קלים חוקיים, בעיקר בהולנד, בקנדה, ובסיירה לאון, ניתן גם לעשן חשיש ומריחואנה בבית הקפה.
חלק חשוב בבית הקפה הוא האפשרויות החברתיות הטמונות בו. בית הקפה מהווה מקום שבו אנשים יכולים להיפגש, לדבר, לכתוב, ולקרוא; לבדם או עם עוד אנשים.
היסטוריה

בפרס, החל מהמאה ה-16, התקיימו בתי קפה (במקור התורכו-פרסי – قهوه‌ خانه, קהווה-ח'אנה) שבהם גברים התקהלו, בדרך כלל שתו קפה או תה, הקשיבו למוזיקה ושיחקו שחמט או שש בש. באיראן המודרנית, בתי הקפה מושכים בעיקר ציבור גברי לצפייה בטלוויזיה.
הנוסע ג'ורג' סנדיס היה ככל הנראה הראשון שהביא לאנגליה את בשורת בתי הקפה בהם נתקל ב-1610 באיסטנבול, וכך תיאר אותם בספר מסעותיו מ-1615: "אלקוראן שלהם אוסר יין... הגם שמשוללי בתי מרזח הם, הנה ישנם בתי הקהווה שלהם, המזכירים אותם במקצת. שם הם יושבים ומפטפטים רוב היום; ולוגמים משקה הקרוי קהווה (כשמו של הגרגיר שממנו הוא עשוי) בצלוחיות חרסינה קטנות, חם עד כמה שניתן לשאת, שחור כפיח, וטעמו אינו שונה ממנו בהרבה."
בתי הקפה החלו להיות פופולריים באירופה כאשר הקפה נעשה נפוץ באירופה, במאה ה-17. בית הקפה הראשון בלונדון נפתח ב-1652, בית הקפה הראשון בבוסטון הוקם ב-1670, ובפריז הוקם בית הקפה הראשון, קפה פרוקופ, ב-1686, והוא עדיין פועל כיום. זה היה המקום הפגישה העיקרי בעידן האורות לוולטר, לז'אן-ז'אק רוסו ולדני דידרו. יש הטוענים שבית הקפה הזה הוא המקום שבו נכתבה האנציקלופדיה הגדולה, האנציקלופדיה המודרנית הראשונה, אך קביעה זו נתונה במחלוקת.
למרות ניסיונותיו של המלך צ'ארלס השני לדכא את התפתחות בתי הקפה של לונדון, שאליהם התייחס כ"מקום בהם מתקיימים מפגשים מנוכרים, ושבו קורות שערוריות ומתפרסמים שירים חסרי תועלת"  –  אנשים המשיכו ללכת לבתי הקפה, ובתי הקפה נעשו לפופולריים יותר ויותר. הם היוו מקום למפגש חברתי פתוח לכל (למעט, בדרך כלל, נשים), וכתוצאה מכך זוהו עם השאיפה לשוויון ועם רפובליקניזם.
בתי הקפה שימשו בדרך כלל גם לפגישות עסקיות בין חברות ואנשים שונים, קריאת עיתונים, והחלפת מידע. ב-1739 היו בלונדון 551 בתי קפה. הם היוו מקום פגישה לנציגי המפלגות הפוליטיות השונות. בתי הקפה נודעו גם כמקום מפגש לסוחרי מניות, סוחרים ועורכי דין. לפי מבקר צרפתי, אבה פְּרֶבוֹ, בתי קפה היו "מקום שבו אתה יכול קרוא בחופשיות כל כתב שתרצה, אפילו כתבים נגד הממשלה" וגם "מושב החירות האנגלית".
לנשים כמעט תמיד היה אסור להיכנס לבתי הקפה, ובמספר מקרים שבהם נשים נכנסו לבתי קפה פרצו מהומות. כעבור זמן נמצא לכך פתרון בהעמדת מחיצות בין גברים לנשים.
בלונדון, במהלך המאה ה-18, החלו בתי הקפה להיות מקום מפגש לאצילים, וביקרו בהם בעיקר אנשי החברה הגבוהה. בתי קפה אמריקאים מזוהים בדרך כלל גם עם מוזיקת ג'אז ואינדי. בעלי בתי קפה רבים מביאים אמנים לבית הקפה שלהם כדי להקנות להם מראה עכשווי.
היסטוריה > התפתחות תרבות בתי הקפה בארץ ישראל בתקופה העות'מאנית

לקראת אמצע המאה השש-עשרה מתרבים המקורות המעידים על שתיית קפה ועל התפתחות תרבות בתי הקפה בארץ ישראל העות'מאנית. החנויות לממכר קפה ובתי הקפה החליפו את המסגד ששימש עד לאותה עת המקום העיקרי להתכנסות החברתית של הגברים. בחנויות לממכר קפה לא רק מכרו קפה אלא גם הגישו את המשקה עצמו. לרווחת העוברים והשבים שנעצרו במקום לשתות את הקפה הוצבו בחנות ומחוצה לה ספסלים ולעיתים אף נבנו דרגשי ישיבה במיוחד לצורך זה. תוך זמן קצר הפך המקום למקום מפגש עסקי וחברתי ביום ובלילה. רוב חנויות הקפה שהיו ממוקמות באזורים המסחריים של העיר נתנו שירות גם לבעלי החנויות וגם לקונים שלהם והביאו להם קפה מוכן לחנות על פי בקשתם. סוג זה של חנויות היה שכיח מאוד במזרח התיכון ונזכר על ידי נוסעים שונים. לצד חנויות הקפה, הוקמו בערים המרכזיות של האימפריה העות'מאנית ובנתיבי המסחר הראשיות, בתי קפה מפוארים שהוקמו לרוב באזורים היוקרתיים של העיר. בתי קפה אלה נבנו בפאר רב, לרוב לצד מקור מים כמו מעיינות או נהרות, וסביבם גינה מטופחת עם עצים מצילים, גינות פרחים וסוכות גפנים. בתי הקפה וההווי החברתי שהתפתח בהם היו מן הסתם התשובה החברתית של המזרח המוסלמי לבתי המרזח של אירופה, עקב האיסור באסלאם על שתיית משקאות חריפים שלא נתן מקום לפתיחת בתי מרזח. גברים בני כל הדתות וללא הבדלי מעמדות באו לבתי הקפה כדי לפגוש חברים, לשוחח ולהירגע. בחלק ניכר מבתי הקפה היו נגנים שנשכרו על ידי בעל בית הקפה, כדי לשיר ולנגן ולבדר את הלקוחות. בתי הקפה היו גם בכפרים קטנים דוגמת טנטורה, אל עריש, ג'נין וחיפה.
חכמי הדת המוסלמית יצאו כנגד האווירה החברתית שנלוותה לשתיית הקפה ושהזכירה להם את משתאות ההוללות שנלוו לשתיית היין מקדמת דנא. לא לחינם העניקו הערבים לקפה את השם 'קהוה', אחד מן השמות הנרדפים בערבית קדומה ליין. התנגדות זו הייתה הסיבה להטלת איסור על שתיית קפה בציבור. באמצע 1557 הגישו כמה חכמי דת תלונה בבית המשפט בירושלים על אופי הפעילות שהתנהלה בחנויות לממכר קפה ובוזה בטענה ששתיית משקאות אלה בבתי הקפה מזכירה את שתיית היין. בין הגורמים שהשפיעו על שמו ועל מעמדו של בית הקפה היה השימוש בסמים. מסיבות שונות, חברתיות או דתיות, הפך הקפה למשקה מקובל בקרב צרכני הסמים שנהגו לשתות אותו בבתי הקפה כשהוא מעורב בסמים, לרוב באופיום. דרך נוספת לצריכת סמים בבתי הקפה הייתה עישון קנבוס (חשיש) בנרגילה. רק מאוחר יותר, החלו לשים בנרגילה עלים כבושים של טבק, לעיתים מעורבים בעלי חשיש.
בתי קפה עכשוויים ותרבות בתי קפה

כיום, בבתי קפה רבים נמכרים מוצרים רבים חוץ מקפה. בבתי קפה נפגשים לפעמים גם חברי אגודות שונות, בזכות הזמינות של המקום.
עם הזמן, ועם התפתחות בתי הקפה ושכלולם, נוצרה מעין תרבות בתי קפה, שבמסגרתה אנשים נפגשים לשעות רבות בבתי קפה, לשיחות, קריאה, או פשוט לישיבה וצפייה בעוברים ושבים.
כמו כן, בבתי קפה נכתבו ספרים רבים. המקרה המפורסם ביותר בשנים האחרונות הוא של ג'יי קיי רולינג וסדרת ספרי "הארי פוטר" שכתבה בבית קפה. בנוסף, הרבה פעמים נעשות בהם פגישות עסקים, כמקום חלופי למסעדה. בנוסף, נוצרו גם בתי קפה בעל אופי מסוים, המתאים לקהל היעד של בית הקפה. לדוגמה, בתי קפה שבהם נערכים מפגשים סוציאליסטים ואנטי ממסדיים.
כמו כן, התפתחו רשתות של בתי הקפה. לרשת הגדולה בעולם, סטארבקס, קיימים מעל 35,000 סניפים ב-76 מדינות. הרשת השנייה בגודלה היא קפה קוסטה, ולה 1,700 סניפים ב-28 מדינות.
בתי קפה עכשוויים ותרבות בתי קפה > בית הקפה הערבי

בבית הקפה הערבי המסורתי, מקובל שיושבים גברים בלבד על כיסאות נמוכים, שותים קפה שחור בסגנון ערבי, וכן משחקים שש בש או מעשנים נרגילה.
בתי קפה עכשוויים ותרבות בתי קפה > בית הקפה האיטלקי

איטליה היא המקום בו פותחה מכונת האספרסו ושלל המשקאות המבוססים עליו (שלרובם שמות באיטלקית).
האיטלקים נוהגים לשתות את האספרסו בעמידה ליד הבר, ולהמשיך בעיסוקיהם מבלי לבזבז זמן רב. שתיית קפה בישיבה בבית הקפה תייקר את מחירו במאות אחוזים.
בתי קפה עכשוויים ותרבות בתי קפה > בית הקפה הצרפתי

בפריז מקובל שבית הקפה "גולש" למדרכה והמקומות היותר מבוקשים נמצאים בשורה הקיצונית, כך שנוצרת אינטראקציה בין היושבים לבין העוברים ושבים.
בתי קפה עכשוויים ותרבות בתי קפה > בית הקפה המרכז אירופאי

בתי הקפה במרכז אירופה נוטים להיות סגורים בשל הקור בחוץ, ומציעים לצד הקפה עוגות קצפת ומאפים מתוקים האופייניים לאזור זה.
בתי קפה עכשוויים ותרבות בתי קפה > בית הקפה הישראלי

בצד בתי הקפה הערבים שהיו קיימים מאז ומתמיד באזור זה שממנו הקפה התפשט לכל רחבי העולם, העליות ההמוניות הביאו לכאן את תרבות בתי הקפה ממקומות שונים בעולם. בית הקפה הפעיל הוותיק ביותר בארץ ישראל, הוא קפה אבו סאלם בנצרת.
בשנות ה-30 קמו בערים הגדולות בתי קפה רבים בסגנון מרכז אירופאי בעקבות עליית היקים באותן שנים.
..מאחר שבאתי לכאן רציתי לייסד כאן בית קהוה כאותו שהיה לי בברלין. בדעתי הייתה לפתוח לי בית קהוה בתל אביב שהיא עיר דינאמית וכל בני הארץ מצויים שם אלא משראיתי את בתי הקהוה שם בתל אביב שחציו של בית הקהוה בחוץ סילקתי את דעתי מתל אביב, שאני גברתי ואדוני אני רואה את בית הקהוה כמוסד, שאדם ממלט עצמו אליו מן הרחוב ולא שמושך עמו את הרחוב, ואילו בתל אביב יושבים להם שותי קהוה ברחוב כאילו שותים גזוז ולא קהוה.
ברשות גברתי וברשות אדוני אומר שתיים שלוש מילים לעניין משקאות.
כל משקה אוהב את מקומו.
היין אוהב אולם נאה עשוי כטרקלין ונברשות מאירות את האולם ואת היין שבכוס ואתה נותן עיניך בכוס והוא נותן עיניו בך ואתם שמחים וצוהלים ומקישים כוס בכוס ואומרים לחיים.
התה אוהב כתלים אפרוריים צהבהבים ותקרה נמוכה והוא יושב לו בתוך הכוס כמנדרין שהארץ נתונה לו.
הקקאו אוהב מפה מרוקמת שושנים ופרפרים ועוגה מונחת לצידו של הקקאו ושמנת עליהם על הקקאו ועל העוגה.
השכר אוהב את המרתף הישן האפלולי עם שולחנות כבדים של אלון שאין עליהם מפה.
והקוקטייל כל מקום מקומו ואינו מבקש משותיו ולא כלום. יושב לו ומביט בהנאה סדיסטית היאך בני אדם מסוימים עומדים על רגליהם ונדחקין לשם טיפה ממזרית, שאין אמה מכרת מי הם אבותיה של זו ולא עוד אלא שמפקפקת אם בתה מזרעה היא.
כיוצא בדבר כל המשקאות כולם, כל אחד ואחד אוהב את מקומו.
למעלה מהם הוא הקהוה. שהוא צריך בית מיוחד לשמו, שכל הבא לשתות ספל קהוה לפוש הוא בא, להחליף כח הוא בא.
בשנות ה-50 התפשט מנהג שתיית האספרסו, והמונח דור האספרסו התייחס אז לצעירים שהעבירו את זמנם בשתיית אספרסו ובבטלה בבתי קפה.
בשנות ה-70 החלו להופיע רשתות בתי קפה מקומיות כדוגמת קפולסקי, ובעשורים הבאים גם רשתות זרות.
כיום מקובל שבתי קפה מציעים לצד סוגים שונים של קפה איכותי גם דברי מאפה, עוגות, ארוחות בוקר, כריכים, ואף ארוחות צהריים וערב קלות.
בתי קפה עכשוויים ותרבות בתי קפה > בית קפה ספרותי

בבתי הקפה של פריז ובבתי הקפה מסוג בית קפה וינאי, ישבו אנשים שונים בבתי קפה חלק נכבד מיומם, בין היתר היה זה בשל העובדה שחדרי המגורים היו דלים וחשוכים ואילו בבית הקפה, תמורת רכישת כוס משקה אחת יכלו להתארח שעות רבות, בחלק מבתי הקפה נוצרו חבורות שדנו בענייני תרבות והשפיעו האחד על משנהו בכתיבת יצירות ספרותיות, לכן נקרא סוג זה של בתי קפה "קפה ספרותי" (Literary Café). גם בישראל היו בתי קפה שנחשבו כקפה ספרותי בשל הסופרים ושאר אנשי הבוהמה שישבו בהם. בית הקפה "כסית" בתל אביב נחשב כקפה ספרותי, כך גם "הנסיך הקטן", "תמול שלשום" בירושלים ו-"ריץ" בחיפה.
כיום משמש המושג "קפה ספרותי" בעיקר לתיאור מפגשי סופרים עם קוראים.
בתי קפה המספקים סמים

בהולנד פועלים בתי קפה שבהם ניתן לקנות סמים קלים, בעיקר קנאביס (מריחואנה וחשיש), לשימוש עצמי, דבר שמותר לפי החוק המקומי.
מכירת חשיש מותרת תחת מספר כללים לאומיים:
ללא אלכוהול
ללא סמים קשים
ללא פרסומת
ללא כניסה עם נשק
כיום, האיסור של מכירת אלכוהול בבתי קפה בהולנד כמעט ולא נאכף. ביוני 2005 היו בתי קפה רבים שמכרו בגלוי אלכוהול וסמים באותה החנות. בתי קפה אחרים מצאו דרכים לעקוף את הכללים. לדוגמה, בית הקפה 'אפקט החממה' שיש ברשות בעליו עוד בית קפה שבו מוכרים רק אלכוהול, שניהם מקושרים ביניהם, ניתנת אפשרות ללקוחות להזמין אלכוהול וחשיש ולהעבירם בין בתי הקפה.
ראו גם

בית קפה וינאי
תרבות הקפה בישראל
לקריאה נוספת

יעל בוכמן, "פאשות, פלחים ופיראטים - צוהר לאורחות החיים בארץ ישראל במאות השש-עשרה עד השמונה-עשרה", הוצאת ידע ארץ, תשע"ג 2012
שחר פינסקר, עם הספל: בתי קפה ותרבות יהודית מודרנית, ירושלים, הוצאת מאגנס, 2024.
מיכאל גרינצויג, "קפה ירושלמי בניחוח אירופי: על בתי קפה בירושלים בתקופת המנדט", עת-מול, 255, 2018, עמ' 9–13.
הערות שוליים

↑  כך על פי מילון אוקספורד
↑  A relation of a journey begun An: Dom: 1610, 1621 ed., p.66
↑  גרסה עברית: ר' ירדאור
1 2 3  חיליק גורפינקל, "בלי בטלנות של בתי קפה לא היתה תרבות עברית", באתר כלכליסט, 17 ביוני 2024
↑   רועי צ'יקי ארד, תגלית: הקפה הוותיק ביותר בישראל, באתר הארץ, 15 בדצמבר 2016
↑  קהווה = קפה
| --- | --- |
בקרת זהויות :  NLI: 987007284037705171  BnF: cb11931683w (data)  GND: 4029194-7  HDS: 027874  LCCN: sh85027714  NDL: 00566007  NKC: ph121549 
קפה דה פלור הנחשב לוותיק בבתי הקפה של פריז
קפה פלוריאן בוונציה, מראשוני בתי הקפה באירופה
מרסל ינקו ניצב בפתח בית הקפה "קפה הפוך", עין הוד, 1964
בית קפה ברחוב האגס 1 בשוק מחנה יהודה בירושלים
בית קפה באמסטרדם, המספק סמים
החי בלבנון

צבוע מפוספס, החיה הלאומית של לבנון
ינשוף עצים בלבנון
פוחלץ של צבוע מפוספס מוצג בחנות של צייד מקומי המתגורר ליד עמק קדישה, לבנון
דוב חום סורי, תצפיות אחרונות שלו היו בשנות ה-80 אם כי התרחשה תצפית בודדה שלו ב-2016
בזבוז לבנון
עולם החי בלבנון כולל את כל בעלי החיים החיים בשטחה של לבנון. בעלי החיים בלבנון סובלים מבעיות שונות בניהן ציד יתר, רעיית יתר של חיות משק ושטחי המחיה שמצטמצמים. עם זאת, עדיין חיים בלבנון מספר מינים גדולים כמו יעל נובי, זאב אפור, צבוע מפוספס, חזיר בר ועוד.
כמו כן, לבנון נמצאת בנתיב נדידת עופות מרכזי כשתועדו בה בסך הכל עד היום למעלה מ-250 מינים של עופות.
גאוגרפיה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
בתקופה המודרנית > יונקים

החולד המזרח תיכוני ונברן השדה נמצאים בשדות חקלאיים ונחשבים כמזיקים. שפן הסלע חי בבתי גידול סלעיים בהרים גבוהים.
מינים מעטים של יונקים גדולים חיים בלבנון בגלל ציד, רעיית יתר של חיות משק ושטחי החקלאות ההולכים וגדלים על חשבון השטחים הטבעיים. בין מינים אלו נמצאים היעל הנובי, אייל הכרמל והיחמור הפרסי. ייתכן כי הצבי המצוי עדיין קיים באזורים מרוחקים בדרום לבנון, וכן, ישנם אזורים מוגנים שבהם ניתן להחזירו. את חזיר הבר ניצן למצוא באזור בקאע בלהקות של עשרים פרטים בממוצע.
באשר לטורפים גדולים, ניתן למצוא את הזאב האפור בשמורה הביוספרית אל-שוף, בשמורות טבע וביערות בלבנון. הצבוע המפוספס הוא החיה הלאומית של לבנון והוא נצפה לעיתים רחוקות. הוא נכחד באזורים מסוימים, אך משגשג באזורים אחרים בהם הוא אוכל בעלי חיים ואשפה מהכפרים. כמו כן, הצבוע צד ארנבות, סנאים, חולדות, עכברים, ולעיתים רחוקות צבאים או עיזים. הוא ביישן ביותר, ולכאורה לא יתקרב לאף אדם. עם זאת, לאחרונה ב-2018 היו תצפיות מאושרות על ידי תושבי אזור עמק קדישא, כאשר ציידים מקומיים טוענים שהם ירו והרגו צבועים מפוספסים. השועל המצוי והתן הזהוב גם כן נפוצים למדי, חיים בכל האזורים, ואוכלים בעיקר מכרסמים, חיות משק ואשפה. הדוב החום הסורי נחשב לנכחד בלבנון לאחר שהחלו להיכחד מהאזור בתחילת המאה העשרים ונרשמו תצפיות שלהם עד שנות ה-80. בדצמבר 2016 אירעה תצפית בודדת של דוב משוטט בשלג סמוך לגבול סוריה, שתועד בווידאו על ידי מתבונן מהצד עם טלפון נייד. ממשלת לבנון הגנה על האזור בו נצפו הדובים למען פרטיות נוספת מבני אדם.
בעלי חיים אחרים ילדי לבנון כוללים את: חתול הבר, נמייה מצויה, חמוס השלגים, דלק הסלעים, הלוטרה המצויה, הגירית המצויה, גירית הדבש, הסמור המשויש, הקרקל, הדורבן המצוי והסנאי הזהוב.
בתקופה המודרנית > עופות

ביצת עמיק היא שמורה ביוספרית בעמק בקאע והיא אזור הביצות הגדולה במדינה, המשתרע על פני שטח של כ-620 דונם של ביצות ואגמים. זהו אתר חשוב לציפורים נודדות ולמעלה מ-250 מינים של עופות תועדו בו, כולל מינים נדירים כמו: צולל ביצות, בז אדום ועיט צפרדעים. בהרי השוף הסמוכים חיים מינים כמו בזבוז לבנון, אוח, חוגלת סלעים ועקב עיטי.
בתקופה המודרנית > זוחלים ודו-חיים

כ-31 מינים של זוחלים ודו-חיים נמצאים באזור זה, כולל צבים, זיקיות, נחשים, לטאות, צפרדעים וקרפדות.
בתקופה המודרנית > דגים

| --- | --- |
 :  ראו גם – החי בים התיכון
אגם יאמונה (אנ') הוא ביתו של הדג האנדמי היחיד במדינה, Pseudophoxinus libani (אנ').
הכחדה ומאמצי שימור > הכחדת מינים מקומיים

בין הגורמים המסכנים את עולם החי בלבנון נמצאים ציד יתר, רעיית יתר של חיות משק ושטחי החקלאות ההולכים וגדלים על חשבון השטחים הטבעיים.
הכחדה ומאמצי שימור > מאמצי שימור מקומיים

שמורת איי פאלם היא קבוצה של שלושה איים סלעיים קטנים ונמוכים הממוקמים 5.5 קילומטרים מחוף הים הסמוך. השמורה הוגדרה כאזור ציפורים חשוב, מכיוון שהיא מהווה נקודת עצירה לעופות מים נודדות. בין 156 המינים שתועדו שם ניתן למנות את לוחם, אנפה אפורה, נחליאלי לבן ושחף דגים. החופים משמשים לרבייה של צב הים החום וצב הים הירוק, ונצפה כאן כלב הים הנזירי המצוי המצוי בסכנת הכחדה.
בתרבות

החיה הלאומית של לבנון היא הצבוע המפוספס.
ראו גם

החי בארץ ישראל
החי בסוריה
החי בירדן
החי בים התיכון
הערות שוליים

↑  The reappearance of the Syrian Brown Bear in Lebanon, Society for the Protection of Nature in Lebanon, ‏13 בינואר 2017 (באנגלית)
לייזר דיודה

לייזר מוליך למחצה באורכי גל שונים (660 nm, 635 nm, 532 nm, 520 nm, 445 nm, 405 nm)
לייזר דיודה (באנגלית: diode laser; קרוי גם לייזר מוליך-למחצה, לייזר הזרקה) הוא רכיב הפולט קרן לייזר על ידי שימוש בתכונות החשמליות והאופטיות של הדיודה. לעיתים הרכיב נקרא דיודת לייזר  (באנגלית: laser diode).
רקע פיזיקלי > דיודה

דיודה עשויה ממוליך למחצה המחולק לשני אזורים המאולחים על ידי אטומים של יסודות אחרים כך שחלק אחד מאולח באטומים להם יש אלקטרון עודף בפס ההולכה (הפס החיצוני) אשר יכול לנוע בחופשיות בין אטומים (אלקטרונים חופשיים) - חלק זה נקרא מוליך למחצה מסוג n; וחלק שני מכיל אטומים להם אלקטרון חסר בשכבה החיצונית היוצר חור – חלק זה נקרא מוליך למחצה מסוג p. חיבור של שני האזורים האלה גורם לאלקטרונים החופשיים מהחלק הראשון לעבור לחלק השני כתוצאה מפעפוע ולהיכנס לחורים בתהליך הנקרא רקומבינציה (התאחות). מעבר האלקטרונים יוצר אזור שלילי בצד ה־p וחיובי בצד ה־n וביחד הם יוצרים את אזור הדלדול. הפרש הפוטנציאלים באזור המחסור יוצר שדה חשמלי הגורם לתנועה של אלקטרונים (זרם סחיפה) בכיוון ההפוך לכיוון הדיפוזיה (מ-p ל-n) עד שמגיעים למצב של שיווי משקל בין הדיפוזיה לסחיפה, ומתקבל צומת שהוא מחסום מתח המונע ממטענים לעבור. מקור מתח חיצוני המחובר כך שהוא יוצר מתח בין שני האזורים של הדיודה הגדול ממחסום המתח (ממתח קדמי) משחרר את המחסום ומאפשר מעבר של מטענים דרך הצומת וגורם לזרם. במעבר של אלקטרונים דרך הדיודה ממשיכה להתרחש רקומבינציה בין חורים לאלקטרונים אשר גורם לפליטה של אנרגיה.
רקע פיזיקלי > תנאים ליצירת לייזר (לזירה)

לייזר דיודה בנוי ממוליך למחצה ויסודות מזהמים מיוחדים כך שבעת רקומבינציה האנרגיה המשתחררת תהייה בצורת אור (פוטון) ולא בצורת חום. אנרגיה זו תלויה בהרכב הכימי של הדיודה ושווה לפער האנרגיה בין הרמה המוליכה (מעוררת), בה נמצא האלקטרון, לרמה הלא מוליכה בה נמצא החור (רמת הערכיות). הרקומבינציה מתרחשת בצורה ספונטנית וגורמת לפליטה ספונטנית של אור ובכך מתקבלת דיודה פולטת אור (LED).
פוטונים שנפלטו בצורה ספונטנית המכילים אנרגיה השווה להפרש רמות האנרגיה של האלקטרונים יכולים לפגוע באלקטרון הנמצא ברמה המעוררת ולגרום לו "ליפול" לרמת הערכיות ולפלוט עוד פוטון בנפילה. תהליך זה נקרא פליטה מאולצת. על מנת שתהייה פליטה מאולצת שתגרום ללזירה הזרם העובר דרך הדיודה צריך לעבור זרם סף מסוים שיגרום לכניסה מרובה של אלקטרונים לדיודה אשר תביא להיפוך אוכלוסין, תנאי הכרחי ללזירה אשר בו ישנם יותר אטומים במצב מעורר מאשר במצב יציב. במצב של היפוך אוכלוסין ההסתברות שפוטון יפגע באלקטרון מעורר גבוהה מאוד וכך נוצרת תגובת שרשרת שגורמת לעוד ועוד פוטונים המכילים את אותה אנרגיה ובעלי אותן תכונות להשתחרר בעוד אספקת הזרם החיצונית דואגת להחזיר את האלקטרונים למצב מעורר. כך מקבלים לייזר -מקור אור האחיד בתכונותיו האופטיות.
האזור בדיודה בו מתבצעת הפליטה המאולצת והעירור מחדש של האלקטרונים נקרא התווך הפעיל. כדי ליצור הגבר לתופעה ניתן לבנות את הדיודה כך שמצדדיו של התווך הפעיל יתווסף עוד סוג של זיהום למוליך למחצה אשר יגרום לשינוי במקדם השבירה שלו כך שיהיה נמוך יותר מהתווך ובכך תיווצר כליאה של האור כתוצאה מהחזרה פנימית מלאה הנובעת מחוק סנל (Snell's law). בנוסף ניתן להוסיף מראה המחזירה 100% מהאור בקצה הדיודה ממנו לא נרצה שיצא אור כדי להגביר את אפקט השרשרת. ההגברה המתקבלת בלייזר הדיודה מאוד גבוהה ולכן מספיק תווך פעיל קצר מאוד לקבלת לזירה.
שימושים בלייזר דיודה > בתקשורת

מקור האור בתקשורת בעזרת סיבים אופטיים.
שימושים בלייזר דיודה > בתעשייה

ציפוי מתכות בשכבת מגן.
עירור לייזרים מסוגים שונים.
ריתוך תפר.
עיבוד מתכות.
מדידת מרחקים.
הולוגרפיה.
שימושים בלייזר דיודה > בשימוש ביתי ומשרדי

קריאת וצריבת דיסקים במחשב ובDVD.
סריקת מסמכים ולהדפסה בלייזר.
מצביעי לייזר.
קוראי ברקוד.
שימושים בלייזר דיודה > ברפואה

ריתוך רקמות
צריבת כלי דם
ניטור מדדים רפואיים - למשל ריכוז פחמן דו-חמצני בנשיפה, רווית חמצן בדם ועוד
ראו גם

לייזר
לייזר מצב-מוצק
לייזר גז
דיודה
דיודה פולטת אור (LED)
פליטה מאולצת
פיזיקה קוונטית
אטום
רכיב אלקטרוני